b'\n_START_ARTICLE_\nTom Dowd\n_START_SECTION_\nBiografia\n_START_PARAGRAPH_\nDown va cr\xc3\xa9ixer tocant el piano, la tuba, el viol\xc3\xad i el contrabaix. La seva mare era una cantant d\'\xc3\xb2pera i el seu pare era un concertino._NEWLINE_El juny de 1942, amb 16 anys es va graduar a l\'Escola Stuyvesant de secund\xc3\xa0ria. Posteriorment continuar la seva formaci\xc3\xb3 musical al \xe2\x80\x9cCity College\xe2\x80\x9d de Nova York. Per altra banda, tamb\xc3\xa9 tocava en una banda a la Universitat de Col\xc3\xbambia de Nova York, on es va convertir en director d\'orquestra. Al mateix temps, va treballar al laboratori de f\xc3\xadsica de la mateixa Universitat._NEWLINE_Als 18 anys, Dowd va ser reclutat per l\'ex\xc3\xa8rcit amb el grau de sergent. Va continuar el seu treball en f\xc3\xadsica a la Universitat de Col\xc3\xbambia. Va formar part del Projecte \xe2\x80\x9cManhattan\xe2\x80\x9d que contribueix a la bomba at\xc3\xb2mica. El prop\xc3\xb2sit del treball va ser poc clar fins a 1945. Dowd planejava obtenir una llicenciatura en f\xc3\xadsica nuclear, per\xc3\xb2 com que el seu treball era altament secret, la universitat no ho va recon\xc3\xa8ixer, i Dowd va decidir no continuar, ja que el curr\xc3\xadculum de la universitat no hauria estat capa\xc3\xa7 d\'ampliar la seva formaci\xc3\xb3 f\xc3\xadsica. La recerca que va dur a terme quan formava part de l\'ex\xc3\xa8rcit va resultar ser m\xc3\xa9s avan\xc3\xa7ada que la del m\xc3\xb3n acad\xc3\xa8mic de l\'\xc3\xa8poca._NEWLINE_El 1947, Dowd va comen\xc3\xa7ar a treballa en un estudi de gravaci\xc3\xb3 de m\xc3\xbasica cl\xc3\xa0ssica, fins que va obtenir una pla\xc3\xa7a a Atlantic Records l\'any 1949. Aviat es va convertir en un t\xc3\xa8cnic de gravaci\xc3\xb3 superior, gravant artistes com Ray Charles, John Coltrane, Charlie Parker, Rod Stewart, Eric Clapton, entre molts d\'altres. L\'any 1954, al mateix temps, va dissenyar i construir una consola de gravaci\xc3\xb3 est\xc3\xa8reo de vuit pistes._NEWLINE_La seva carrera com a t\xc3\xa8cnic de so va des de la d\xc3\xa8cada de 1940, fins a principis del segle 21. Durant els anys 50, va treballar a \xe2\x80\x9cApex Studios\xe2\x80\x9d. Finalment, Dowd morir el 27 d\'octubre de 2002 a Florida, on havia estat vivint i treballant a \xe2\x80\x9cCriteria Studios\xe2\x80\x9d durant els \xc3\xbaltims anys. Al febrer del mateix any, mesos abans de la seva mort, va rebre un \xe2\x80\x9cGrammy\xe2\x80\x9d per la seva exitosa traject\xc3\xb2ria.\n_START_SECTION_\nEnregistraments\n_START_PARAGRAPH_\nDurant els anys 60, els Beatles van popularitzar els enregistraments en 4 pistes, que posteriorment, a la d\xc3\xa8cada dels 70 ja podien arribar a ser de 16 o 24 pistes, i fins i tot algun cas de 32 pistes en cintes de 2\' o 3\'. Cal remarcar que durant els anys 70 tamb\xc3\xa9 existia la possibilitat d\'enregistrament en suport digital directament, tot i que el m\xc3\xa9s conegut fou l\'Alesis HD24\n_START_SECTION_\nEfectes emprats en les m\xc3\xbasiques\n_START_PARAGRAPH_\nPel que fa als efectes emprats als enregistraments, es disposava de reverbs de molles i/o paret, \xc3\xbas de sales de grans dimensions, etc. Gr\xc3\xa0cies a l\'augment de pistes en cinta magn\xc3\xa8tica, va esdevenir possible produir altres efectes com seria l\'Eco de cinta (Everybody\'s trying to be my baby, Beathles, 1964) Amb aquests i altres efectes, es pot considerar efectiva la utilitzaci\xc3\xb3 de l\'estudi d\'enregistrament com a instrument propi permetent sonoritats impensables abans.\n_START_SECTION_\nSuport de venda i distribuci\xc3\xb3\n_START_PARAGRAPH_\nEl suport de distribuci\xc3\xb3 va canviar generalment durant el 1959, on els discs de 78rpm van anar desapareixent permetent l\'estandarditzaci\xc3\xb3 dels discos de 45rpm. Aquests discs ja oferien una reproducci\xc3\xb3 en est\xc3\xa8reo ben definida i en alguns casos posteriors es va arribar a la quadrofonia. A banda dels discs ja esmentats, cal remarcar la invenci\xc3\xb3 i popularitzaci\xc3\xb3 del ja extint suport port\xc3\xa0til de cinta de Cassette als voltants de 1963, cosa que va comportar la invenci\xc3\xb3 del sistema Dolby per a l\'eliminaci\xc3\xb3 d\'artefactes i sorolls de reproducci\xc3\xb3. Finalment el 1976, Philips va presentar el seu nou sistema, el CD.\n_START_SECTION_\nLes millors produccions de Tom Dowd\n_START_PARAGRAPH_\nLa producci\xc3\xb3 per excel\xc2\xb7l\xc3\xa8ncia de Tom Dowd \xc3\xa9s l\'\xc3\xa0lbum Giant Steps de John Coltrane, que va ser produ\xc3\xaft l\'any 1959. Giant Steps \xc3\xa9s un dels \xc3\xa0bums de refer\xc3\xa8ncia m\xc3\xa9s importants de la hist\xc3\xb2ria de la m\xc3\xbasca, i fou el primer \xc3\xa0lbum de John Coltrane que va ser produ\xc3\xaft per Atlantic Records. Aquest \xc3\xa0lbum tamb\xc3\xa9 \xc3\xa9s un dels \xc3\xa0lbums, o l\'\xc3\xa0lbum, de refer\xc3\xa8ncia de la carrera de Tom Dowd com enginyer de so. La formaci\xc3\xb3 present en aquest \xc3\xa0lbum est\xc3\xa0 constitu\xc3\xafda per personalitats com Tommy Flanagan (piano), Wynton Kelly (piano), Paul Chambers (contrabaix), Art Taylor (bateria), Jimmy Cobb (bateria); a part de John Coltrane, al saxo tenor._NEWLINE_A continuaci\xc3\xb3 es detalla un llistat en format top-ten d\'algunes de les millors produccions de Tom Dowd dins el g\xc3\xa8nere del rock: _NEWLINE_10. Ramatam - Ramatam (1972) Aquest \xc3\xa0lbum pertany al g\xc3\xa8nere del hard-rock de principis dels anys 70. Una agrupaci\xc3\xb3 de vida curta que tenia com integrants Mitch Mitchell, bateria de Jimi Hendrix Experience, Mike Pinera d\'Iron Butterfly i la prodigiosa i preco\xc3\xa7 guitarrista April Lawton. Tom Dowd els va produir el disc d\'igual nom l\'any 1972. _NEWLINE_9. Delaney & Bonnie - To Bonnie From Delaney (1970) Aquesta producci\xc3\xb3 est\xc3\xa0classificada com a rocking blue-eyed soul. En passar-se de la discogr\xc3\xa0fica Elektra a Atlantic Records, van passar a tenir Tom Dowd com a productor del seu quart \xc3\xa0lbum, To Bonnie From Delaney. En aquest \xc3\xa0lbum, s\'hi veu reflectida la vasta experi\xc3\xa8ncia de Tom Dowd enregistrant mites com Eric Clapton o Aretha Franklin. _NEWLINE_8. Rod Stewart - Atlantic Crossing (1975) Aquest \xc3\xa0lbum va representar un punt d\'inflexi\xc3\xb3 molt important en la carrera musical de Rod Stewart. Va suposar el pas est\xc3\xa8tic i musical de Stewart de Gran Bretanya a Nord- Am\xc3\xa8rica. La bona mai la gran experi\xc3\xa8ncia de Tom Dowd va ser clau en la bona gesti\xc3\xb3 del canvi est\xc3\xa8tic de Rod Stewart. _NEWLINE_7. Lynyrd Skynyrd - Street Survivors (1977) Despr\xc3\xa9s de sofrir una gran davallada en el seu nombre de vendes de discs, van decidir deixar el seu productor, Al Kooper, i confiar la seva sort a Tom Dowd. Tot i que Dowd va aconseguir fer ressorgir el grup en el disc Gimme Back My Bullets, no va ser fins al seg\xc3\x83\xc2\xbcent \xc3\xa0lbum Street Survivors on es va consolidar la seva recuperaci\xc3\xb3. Tot i que prometien una gran carrera, un tr\xc3\xa0gic accident d\'avi\xc3\xb3 va acabar amb les seves vides. _NEWLINE_6. Black Oak Arkansas - High on the Hog (1973) Black Oak Arkansas era un grup molt reconegut per les seves actuacions en directe i les seves gires. Per al treball de producci\xc3\xb3 i enregistrament en estudi, van confiar en la vasta experi\xc3\xa8ncia de Tom Dowd per a l\'elaboraci\xc3\xb3 del seu quart \xc3\xa0lbum High on the Hog. _NEWLINE_5. Eric Clapton - 461 Ocean Boulevard (1974) La relaci\xc3\xb3 professional i personal entre Eric Clapton i Tom Dowd ja venia d\'enrera, concretament dels anys 60. Una vegada Clapton va aconseguir estabilitzar la seva vida, va confiar a Tom Dowd la producci\xc3\xb3 del seu album 461 Ocean Boulevard, que van produir el 1974 als Miami\'s Criteria Studios. En aquest \xc3\xa0lbum, Clapton elabora un seguit ecl\xc3\xa8ctic de temes, que van des del blues fins al soul, i passant tamb\xc3\xa9 per altres estils com el reggae, a trav\xc3\xa9s del cover del tema de Bob Marley, I Shot the Sheriff. _NEWLINE_4. The Allman Brothers Band - Ildewild South (1970) Aquest \xc3\xa0lbum representa la llarga i estreta relaci\xc3\xb3 de Tom Dowd amb el southern rock, el rock sureny. Tom Dowd va tenir un paper molt important en la producci\xc3\xb3 del segon \xc3\xa0lbum del grup fundador d\'aquest g\xc3\xa8nere dins el rock, The Allman Brothers Band. _NEWLINE_3. Cream - Disraeli Gears (1967) Aquest segon \xc3\xa0lbum representa el m\xc3\xa0xim exponent del talent i l\'expressi\xc3\xb3 del talent\xc3\xb3s grup Cream. Tot i que est\xc3\xa0 descrit que el responsable "oficial" de la producci\xc3\xb3 del disc va ser Felix Pappalardi, qui m\xc3\xa9s endavant es convertiria en baixista de Mountain; la veritat \xc3\xa9s que \xc3\xa9s \xc3\xa0mpliament conegut que el responsable "ofici\xc3\xb3s" i molt culpable de la genialitat que representa aquest \xc3\xa0lbum fou Tom Dowd, en el seu rol de pioner enginyer de so d\'Atlantic Records. _NEWLINE_2. The Allman Brothers Band - Live at the Fillmore East (1971) Tom Dowd no nom\xc3\xa9s era un formidable t\xc3\xa8cnic d\'estudi, sin\xc3\xb3 que a sobre era un excel\xc2\xb7lent t\xc3\xa8cnic de directe. Dowd va ser capa\xc3\xa7 d\'enregistrar i produir d\'una manera excel\xc2\xb7lent al directe a Fillmore East d\'aquesta llegend\xc3\xa0ria formaci\xc3\xb3, assolint deixar l\'empremta representativa de tota l\'energia que transmetia aquest grup en aquest directe exageradament complex i ple d\'improvisacions instrumentals. _NEWLINE_1. Derek & the Dominos - Layla and Other Assorted Love Songs (1970) Derek & the Dominos fou el pseud\xc3\xb2rnim sota el qual Eric Clapton feia les seves actuacions durant un temps. Segurament aquest \xc3\xa9s un dels millors o el millor treball de producci\xc3\xb3 de Tom Dowd, confirmant aquest personantge com un dels m\xc3\xa9s grans contribuents de la hist\xc3\xb2ria del rock. En aquest treball extraordinari, van participar-hi tamb\xc3\xa9 personatges de la mida de Jim Gordon, Carl Radle, Bobby Whitlock, entre d\'altres. Aquest \xc3\xa0lbums cont\xc3\xa9 temes que s\xc3\xb3n cl\xc3\xa0ssics hist\xc3\xb2rics del rock com Bell Bottom Blues i Layla. _NEWLINE_El video Tom Dowd and the language of music resumeix i il\xc2\xb7lustra part de la seva vida, traject\xc3\xb2ria i contribucions i cont\xc3\xa9 la relaci\xc3\xb3 de treballs de la discografia de Tom Dowd completa..'